पाएं अपने शहर की ताज़ा ख़बरें और फ्री ई-पेपरडाउनलोड करें
नगर के वार्ड नंबर 25 में सिंचाई कॉलोनी के लोगों को पानी, बिजली, सड़क जैसी मूलभूत समस्याएं पीछा नहीं छोड़ रही है। कॉलोनी में पिछले दो दिनों से लोग पानी की किल्लत से जूझ रहे हैं। इसकी खबर लगते ही बुधवार को वार्ड पार्षद व पालिका के नेता प्रतिपक्ष पुरुषोत्तम शर्मा स्वयं टैंकर चलाते हुए कॉलोनी में पानी लेकर पहुंच गए। पालिका के पास पर्याप्त टैंकर नहीं होने के कारण लोगों को समय पर पानी नहीं मिल रहा है।
हर साल गर्मी में मई और जून आते ही क्षेत्र में वाटर लेवल गिरने से जल संकट की समस्या उत्पन्न होती है। इससे क्षेत्र के लोगों को काफी दिक्कतों का सामना करना पड़ता है। पानी नहीं मिलने से भीषण गर्मी में कॉलोनी के लोगों को बाहर से पानी लाना पड़ता हैं। इस समस्या की जानकारी कई बार कॉलोनी वासियों ने जल संसाधन के अफसरों को दे चुके हैं, इसके बावजूद जिम्मेदार अफसरों द्वारा पानी समुचित व्यवस्था को लेकर अबतक कोई व्यवस्था नहीं की गई है।
जिससे लोगों को काफी दिक्कतों का सामना करना पड़ रहा है। दूसरी तरफ वार्ड के पार्षद नेता प्रतिपक्ष पुरुषोत्तम शर्मा ने पिछले चार दिनों से कालोनी में नगर पालिका से टैंकर भेजकर वार्ड वासियों का पानी की समस्या को दूर करने का प्रयास कर रहे है, लेकिन को रोना काल के चलते नगर पालिका में भी वहां के लोगों काम बट गया है चूंकि ड्राइवर सुबह कचरा उठाने वाले ट्रेक्टर में चलते है, जिसके बाद शाम पानी लेकर कॉलोनी में जाते है।
कॉलोनी नगर पालिका के दायरे से बाहर
पार्षद पुरुषोत्तम शर्मा ने बताया कि सिंचाई कॉलोनी नगर पालिका के दायरे से बाहर है। इसलिए यहां पालिका द्वारा पानी, सड़क बिजली जैसी मूलभूत समस्याओं का निराकरण नहीं हो पा रहा है। स्वयं विभाग भी कॉलोनी की समस्याओं को लेकर गंभीर नहीं है। इसलिए कई बार उन्होंने सिंचाई विभाग के ईई से कॉलोनी पालिका को हैंडओवर करने की बात कहीं है, लेकिन अबतक कोई निर्णय नहीं लिया जा सका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn